
Obulus

Két érme egy kontaktlencse tokban, kontaktlencse folyadékban.
Hordozható memento mori.
Szabadon másolható multiplika. Bárki elkészítheti saját változatát társszerzőként, a cc by-nc licenc betartásával. Ez egy közvetlenebb viszonyt hoz létre a műtárgy és a tulajdonosa között.
A mű létrehozásánál a kiinduló kérdésem az volt, mit lehet kezdeni olyan klasszikus témákkal, amik már nem működőképesek hagyományos megejelenési formáikban, mert a megértésükhöz szükséges szimbólumok már nincsenek a köztudatban, miközben jelentésük mit sem veszített jelentőségéből.
A szemre tett fémpénz ma is élő képi szimbólum, a kultúra minden területén találkozhatunk megjelenési formáival. Így használható a halálhoz való másfajta viszony szimbólumaként.



